Ուշագրավ է, որ ՀՀ վարչապետի անունից կատարած զանգերում կան ինչպես զվարճալի երեւույթներ, այնպես էլ տեղեկատվություն կորզելու բացահայտ փորձեր: Ջոնսոնի եւ Յունկերի հետ զրույցներում «Փաշինյանը» նրանց հրավիրում է Հայաստան՝ խորոված ուտելու: Մեծ Բրիտանիայի արտգործնախարարի հետ զրույցի ընթացքում պրանկերները վերջինիս համոզել են, որ ընդդիմադիր լեյբորիստների առաջնորդ Ջերեմի Քորբինը գտնվում է ՌԴ նախագահ Վլադիմիր Պուտինի լուրջ ազդեցության տակ: